# Referat fra FAU 6.11.2017

**Til stede:** Irene M Moe 1.trinn, Rakel H. Magnussen 3. trinn, Kristine Herrebrøden 2. og 4 trinn, Rolf Arne Haakonsen7.trinn og Elisabeth Angell 6. trinn (ref). Rektor møtte under sak 1 og 2.

1. **Referat** fra forrige møte – godkjent.
2. **Rektor orienterer**
	1. Referater fra FAU legges ut på skolens hjemmesiden
	2. Bussing til Fana. Går greit, men har vært noen tilfeller av forsinkelser samt noen «hendelser» på bussen. Det blir presisert en reaksjonsrekke med sanksjoner som kan tas i bruk ved behov ved uønsket adferd.
	3. Det legges inn en enkel smøre-lunch i SFO-tiden, det medfører at prisen øker med 245 kr/mnd.
	4. Sosiale læreplan er under revisjon, særlig knyttet til mobbing og krenkelser, jfr nytt regelverk. Kommer tilbake til saken på neste møte.
	5. Nettvett-uker i november. Tema rundt sosiale nettverk, chat, porno. Barnevakten kommer fortsatt på 5.trinn med sin orientering.
	6. Fortsatt mulighet til fritak fra religiøse markeringer.
	7. Det blir ingen ny runde med kvalitetsoppfølging i år.
	8. Nordnes skole – hva skjer med ombyggingen? Arbeidet er ennå ikke startet men det skal påbegynnes i november. Det er ansatt ny prosjektleder fra kommunen. Behov for nytt brukermøte, mulig tidspunkt er i første uka i desember. Viktig å få med en person fra etat fra Utbygging, gammel og ny prosjektleder for utbyggingen av Nordnes skole og Geir Knutsen (bygg og eiendom).
	9. Det skal etableres overgangsfelt på Nøste. Trafikketaten og Statens Vegvesen har avklart dette. Det er fortsatt behov for overgangsfelt ved Sydnes, belysning av stoppestedene, avklare trafikksituasjonen for neste turistsesong. Dette følges opp med Geir Knutsen og brukergruppemøte.
	10. Stillingen som avdelingsleder er lyst ut, søknadsfrist er 24.nov.
	11. Det er under arbeid å få på plass sms-løsning til foreldrene, ved særskilt behov.
	12. **Neste møte i FAU blir 4.des,** det tidligere møtet 27. nov. skyves ut en uke.
3. Trafikale forhold rundt Sydnes

Dette tas opp på brukergruppemøtet. Det er for langsiktig at det først tas opp i trafikksikkerhetsplanen.

1. Oppussing av Strandgt.

Rolf har respondert på mailen om opplysningene om at det ikke blir laget overgangsfelt i Strandgt, men har ikke fått svar.

1. Eventuelt –

Behov for ny påminning til foresatte som leverer barn med bil, det skal skje på baksiden av skolen. Tas opp med rektor neste møte.